stanford-oval/wikipedia huggingface dataset:
Karl A. Ebb
Urheilu-ura > Alppihiihto

Ebb tutustui alppihiihtoon 1930-luvun alussa Keski-Eurooppaan tekemillään liikematkoilla. Hän voitti pujottelun SM-kultaa vuonna 1938 ja saavutti hopeaa 1943. Ebbistä tuli myös Martti Uosikkisen ohella ensimmäinen ulkomailla kilpaillut suomalainen alppihiihtäjä. Vuonna 1939 Ebb osallistui Gunnar Stenforsin kanssa ensimmäisenä suomalaisena Alppihiihdon maailmanmestaruuskilpailuihin. Saman vuoden marraskuussa Ebb avasi yksityisen laskettelurinteen Janakkalan Kiianlinnaan. Vuonna 1941 hän oli perustamassa Suomen ensimmäistä alppihiihtoseuraa Slalom-Seuraa yhdessä Emil Elon ja Aarre Paanasen kanssa. Ebb luopui Kiianlinnasta vuonna 1977, jolloin se myytiin vieressä toimivalle Kalpalinnan laskettelukeskukselle. Vuonna 1979 Kiianlinnassa sijaitsevan hiihtomajan seinään kiinnitettiin taiteilija Erkki Kanniston suunnittelema Karl A. Ebbin muistoreliefi.[lähde? ]
Perhe

Ebbin ensimmäinen puoliso oli Lempi Järvinen (myöh. Kautonen). Helsingin Jyryä edustanut Lempi Ebb kilpaili puolisonsa tavoin yleisurheilussa 1910–1920-luvuilla. Heidän poikansa oli jatkosodassa kaatunut Heimo Ebb (1922–1944), joka oli myös pujottelun SM-mitalisti. Ebb toinen puoliso oli toimistopäällikkö Märtha Charlotta Reikko (1898–1994), jonka kanssa hän avioitui 1945.
Karl A. Ebb ja Mercedes-Benz SSK Ruotsissa Rämenloppet-kilpailussa 1936.
How We Do (Party)

| ”How We Do (Party)” Rita Ora |
| --- | --- | --- |

Singlen tiedot
 Albumilta: Ora
 Äänitetty : 2012: Metropolis Studios, London We The Best Studios, Miami Triangle West Studios, Encino
 Julkaistu: 20. maaliskuuta 2012
 Formaatti: Digitaalinen lataus
 Tuottaja(t): The Runners, The Monarch, Kuk Harrell, Kelly Sheehan
 Tyylilaji: Dance-rock
 Kesto: 04.06
 Levy-yhtiö: Rock Nation, Columbia Records
Rita Oran muut singlet
| ”Hot Right Now” 2012 | ”How We Do (Party)” 2012 | ”R.I.P.” 2012 |
"How We Do (Party)" on brittiläis-artisti Rita Oran kappale hänen Ora-debyyttialbumilta. Kappaleen sanoittivat Andrew Harr, Jermaine Jackson, Andre Davidson, Sean Davidson, Bonnie McKee, Kelly Sheehan, Hal Davis, Berry Gordy Jr., Osten Harvey Jr., Willie Hutch, Christopher Wallace ja Bob West, sekä tuottivat The Runners ja The Monarch. Kappale lainaa sanoituksia The Notorious B.I.G.:n vuoden 1993 singlestä "Party & Bullshit". "How We Do (Party)" julkaistiin albumin johdantosinglenä Yhdysvalloissa, Kanadassa, Australiassa ja Uudessa-Seelannissa 20. maaliskuuta 2012. Julkaisunsa jälkeen "How We Do (Party)" on päässyt kymmenen parhaan joukkoon Australiassa ja Uudessa-Seelannissa. Se julkaistiin albumin toisena singlenä Irlannissa 10. elokuuta 2012, sekä Britanniassa 12. elokuuta 2012, joissa molemmissa se saavutti listojen kärkisijan.
Käännös suomeksi
Kivilampi (Parkano, Majajärvi)

| Kivilampi |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  62°04′33″N, 22°56′44″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Parkanonjärven alue (35.53)
Laskujoki:  oja Kuuhimojärveen 
Järvinumero:  35.535.1.006
Mittaustietoja
Pinnankorkeus:  154,5 m 
Rantaviiva:  1,056 km 
Pinta-ala:  0,05848 km² 
 fiKivilampi 
Kivilampi  on Pirkanmaalla Parkanossa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kivilampi on osa Vuorijoen valuma-aluetta.
Maantietoa

Lammen pituus on 400 metriä, leveys 250 metriä ja sen pinta-ala on 5,8 hehtaaria. Se sijaitsee tiheästi ojitetun suoalueen keskellä. Siihen laskee kaksitoista suo-ojaa lammen eteläpäästä lähtee sen laskuoja, joka virtaa 1,8 kilometriä ja laskee Kuuhimojärveen. Rantaviivan pituus on 1,1 kilometriä ja rannalle on rakennettu yksi vapaa-ajan asunto. Sille johtaa tie Majajärveltä ja Parkanon keskustasta.
Historiaa

Ennen Suomessa toteutettu laajamittaista soiden ojittamista Kivilammen laskuoja kiemurteli luontaisena soiden läpi. Tämän tilanteen näkee vielä vuoden 1959 painetussa peruskartassa. Kun ojitus oli seudulla suoritettu, siirrettiin yläjuoksulla vesi virtaanaan kaivettuihin suo-ojiin ja luontainen puron uoma jätettiin kuivaksi. Hylätty puron osuus erottuu vielä vuoden 1984 peruskartassa.
Kokkolan mersuherätys

Kokkolan herätyksellä eli mersuherätyksellä tarkoitetaan Kokkolan seudulla 1970-luvulla alkanutta yhteiskristillistä ja karismaattista herätysliikettä. Herätysliike vaikutti keski-ikää lähestyneiden aikuisten keskuudessa. Mersuherätykseksi kutsuttu liike sai nimensä siitä, että sen vaikutuspiiriin tuli useita liikemiehiä. Yrittäjien lisäksi herätykseen liittyi useita opettajia ja aktiivisten seurakuntalaisten määrä lisääntyi muutamassa vuodessa sadoilla ihmisillä. Vähitellen mersuherätys on sulautunut Kokkolassa luterilaiseen kirkkoon ja vapaisiin suuntiin.
Mersuherätys kokoontui alkuvaiheissa kodeissa jopa 70 hengen ryhmissä ja hengellisten asioiden pohtimisen äärellä. Kun kodit kävivät ahtaiksi, ryhtyi herätys kokoontumaan seurakunnan tiloissa. Herätysliikkeen myötä ehtoollisella kävijöiden määrä moninkertaistui kirkossa ja koteihin jaettiin monistevihkosia. Liikkeessä kuunneltiin muun muassa Konsta Jylhän musiikkia.
Herätyksen karismaattisessa vaiheessa herätyskokouksissa puhui myös helluntailainen Niilo Yli-Vainio. Tunnettuja mersuherätyksessä uskoon tulleita ovat olleet muun muassa Esko Ylinen ja Bjarne Kallis.
Aiheesta muualla

Yle Uutiset Pohjanmaa: 70-luvun hengellinen herätys vaikuttaa edelleen yhteiskunnallisesti Kokkolassa
Kaninkeltot

| Kaninkeltot |
| --- | --- |
 Tähtikaninkeltto (Andryala integrifolia)
Tieteellinen luokittelu
Kunta::  Kasvit Plantae
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Heimo::  Asterikasvit Asteraceae
Suku::  Kaninkeltot Andryala  L.
Katso myös
   Kaninkeltot Wikispeciesissä   Kaninkeltot Commonsissa 
Infobox OKNimi-testi OK: 
Kaninkeltot eli andryalat eli keiriöt (Andryala) on kasvisuku asterikasvien heimossa. Siihen kuuluu 20 lajia.
Lajeja

Andryala agardhii – helokaninkeltto eli keiriö
Andryala crithmifolia – madeirankaninkeltto eli madeiranandryala
Andryala glandulosa – nystykaninkeltto eli nystyandryala
A. glandulosa subsp. cheiranthifolia – madeirannystykaninkeltto
A. glandulosa subsp. glandulosa – huopanystykaninkeltto
Andryala integrifolia – tähtikaninkeltto
Andryala laxiflora – marokonkaninkeltto
Andryala perezii – huopakaninkeltto
Andryala pinnatifida – kampakaninkeltto eli kanariankaninkeltto
A. pinnatifida subsp. antonii – antoninkampakaninkeltto
A. pinnatifida subsp. ducellieri – ducellierinkampakaninkeltto
A. pinnatifida subsp. jahandiezii – algeriankampakaninkeltto
A. pinnatifida subsp. latifolia – hierronkampakaninkeltto
A. pinnatifida subsp. maroccana – marokonkampakaninkeltto
A. pinnatifida subsp. mogadorensis – mogadorinkampakaninkeltto
A. pinnatifida subsp. pinnatifida – kanariankampakaninkeltto
A. pinnatifida subsp. preauxiana – tejedankampakaninkeltto
A. pinnatifida subsp. teydensis – teidenkampakaninkeltto
A. pinnatifida subsp. webbii – palmankampakaninkeltto
Andryala ragusina – espanjankaninkeltto eli espanjanandryala
Aiheesta muualla

Suomen Lajitietokeskus: Kaninkeltot (Andryala)
Finto, Kassu – Kasvien suomenkieliset nimet: Kaninkeltot (Andryala)
Kivilampi (Mänttä-Vilppula)

| Kivilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°24′48″N, 24°28′55″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kupanjoen valuma-alue (35.66)
Laskujoki:  oja Isoon Kivijärveen 
Järvinumero:  35.663.1.002
Mittaustietoja
Pinnankorkeus:  159,8 m  
Rantaviiva:  0,893 km  
Pinta-ala:  3,62 ha  
Saaria:  ei saaria 
 fiKivilampi 
Kivilampi  on Pirkanmaalla Mänttä-Vilppulassa Kivimäen kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 3,6 hehtaaria ja se on 300 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 900 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kupanjoen valuma-alueella (35.66), jonka Iso Kivijärven valuma-alueeseen (35.663) se kuuluu.
Keye Luke

| Keye Luke> 陸錫麟 |
| --- | --- |
 Keye Luke vuonna 1976.
Henkilötiedot
Syntynyt: 18. kesäkuuta 1904 Kanton
Kuollut: 12. tammikuuta 1991 (86 vuotta) Whittier, Kalifornia
Kansalaisuus:  Yhdysvallat
Ammatti:  näyttelijä
Näyttelijä
 Nimikirjoitus
Aiheesta muualla
IMDb
Elonet
Keye Luke (kiin. 陸錫麟, pinyin: Lù Xílín; 18. kesäkuuta 1904 Kanton – 12. tammikuuta 1991 Whittier, Kalifornia) oli kiinalaissyntyinen yhdysvaltalainen näyttelijä. Luke sai vuonna 1990 elokuvaurastaan tähden Hollywood Walk of Famelle osoitteeseen 7000 Hollywood Boulevard.
Luke muutti Yhdysvaltoihin 3-vuotiaana, kasvoi Seattlessa ja opiskeli Washingtonin yliopistossa. Hän teki valmistumisensa jälkeen töitä RKO Radio Picturesin mainososastolla. Luken näyttelijän ura alkoi kun hänen palkattiin Greta Garbon tähdittämään elokuvaan Kirjava huntu (1934) esittämään oppinutta kiinalaista, ja jatkui seuraavana vuonna ensimmäisellä  Charlie Chan -elokuvalla joita tehtiin 1930-luvulla useita. Kaikkiaan hän oli lähes 60 vuoden uransa aikana mukana yli sadassa elokuvassa. Luke esiintyi muiden muassa elokuvissa Riiviöt (1984) ja Gremlins 2 – uusi pesue (1990) herra Wingin roolissa. Hän työskenteli myös televisiossa.
Aiheesta muualla

Keye Luke Internet Movie Databasessa. (englanniksi)
Klárov

| Klárov |
| --- | --- |

Sijainti:  Praha
Kaupunginosa:  Malá Strana
Omistettu:  Alois Klár
Koordinaatit:  50°5′29.04″N, 14°24′33.84″E
Infobox OKNimi-testi OK: 
Klárov on aukiomainen alue Tšekin pääkaupungin Prahan Malá Stranan kaupunginosassa. Se on nimetty tšekkiläisen professori Alois Klárin mukaan.
Sijainti

Klárov sijaitsee Vltavajoen länsirannalla lähellä Prahan linnaa ja joen vastarannalla sijaitsevaa Vanhaakaupunkia. Klárovin yhdistää joen itäpuolella sijaitsevaan Jan Palachin aukioon Mánesin silta.
Historia

Arkeologisissa kaivauksissa on löydetty todisteita yli tuhat vuotisista rakennetuista kivitaloista Klárovin alueella. Aukio on ollut historiallisesti merkittävä risteyskohta Baijeriin, Krakovaan sekä Määriin suuntautuneille kauppareiteille.
Nykyisen nimensä Klárov on saanut 1900-luvun alussa alueella vaikuttaneen Klárin perheen mukaan. Kielitieteilijä ja professori Alois Klár perusti alueelle sokeiden hoito- ja työllisyyslaitoksen. Alosin työtä jatkoivat hänen poikansa Pavel Alois, ja tämän poika Rudolf Maria. Nykyään rakennusta käyttää Tšekin geologinen instituutti.
Itävallan keisarikunnan aikana Klárov oli tärkeä sotilaskeskittymä. Siellä sijaitsi muun muassa esikuntarakennuksia sekä pieni kasarmi, joka purettiin vuonna 1922. Nykyään sen paikalla sijaitsee muuntaja-asema.
Liikenne

Prahan metrolinja A pysähtyy Klárovin laidalla Malostranskán asemalla.
Aiheesta muutalla

Kuvia tai muita tiedostoja aiheesta Klárov Wikimedia Commonsissa
How Long

| ”How Long” Charlie Puth |
| --- | --- | --- |

Singlen tiedot
 Albumilta: Voicenotes
 Julkaistu: 5. lokakuuta 2017
 Tuottaja(t): Charlie Puth
 Tyylilaji: pop-funk
 Kesto: 03.18
 Levy-yhtiö: Atlantic Records
Charlie Puthin muut singlet
| ”Attention” 2017 | ”How Long” 2017 | ”Sober” 2017 |
How Long on yhdysvaltalaislaulaja Charlie Puthin kappale. Kappaleen ovat sanoittaneet Jacob Kasher, DJ Frank E ja Puth. Sen julkaisi Atlantic Records artistin toisen, Voicenotes-studioalbumin toisena singlenä 5. lokakuuta 2017. Kaupallisesti kappaleesta tuli kohtalainen menestys päästyään singlelistalla kymmenen parhaan joukkoon Belgiassa (Vallonia), Filippiineillä, Britanniassa, Israelissa, Libanonissa, Malesiassa ja Skotlannissa. Sen lisäksi kappale pääsi kahdenkymmenen parhaan joukkoon Alankomaissa, Australiassa, Belgiassa (Flanderi), Espanjassa, Irlannissa, Slovakiassa, Tanskassa ja Uudessa-Seelannissa. Yhdysvaltain Billboard Hot 100-listalla kappaleen korkein sijoitus oli listasija 21.
Käännös suomeksi
How Many More Times

| ”How Many More Times” Led Zeppelin |
| --- | --- | --- |

Kappaleen tiedot
 Albumilta: Led Zeppelin
 Julkaistu: 12. tammikuuta 1969
 Tuottaja(t): Jimmy Page
 Tyylilaji: hard rock, blues rock, heavy metal, psykedeelinen rock
 Kesto: 08.26
 Levy-yhtiö: Atlantic Records
Led Zeppelinin muut kappaleet
| ”I Can’t Quit You Baby” (8) | ”How Many More Times” (9) |   |
”How Many More Times” on brittiläisen rockyhtye Led Zeppelinin kappale. Se julkaistiin vuonna 1969 yhtyeen ensimmäisellä albumilla Led Zeppelin ja on albumin viimeinen kappale. Kappale on yli kahdeksanminuuttinen ja on albumin pisin raita.
"How Many More Times" lopetti Led Zeppelinin keikat yhtyeen varhaisilla kiertueilla.[lähde? ]
Kappale alkaa rumpali John Bonhamin cymbalin soitolla ja basisti John Paul Jonesin bassokompilla, johon mukaan tulee kitaristi Jimmy Pagen kitarariffi. Kappaleen tekijöiksi on merkitty Page, Bonham ja Jones.
Keijo Nevaranta

Keijo Nevaranta (s. 18. marraskuuta 1957 Nurmijärvi) on suomalainen runoilija ja kuvataiteilija.
Nevaranta opiskeli Oriveden opiston kirjoittajalinjalla vuonna 1986 ja taiteilija Leea Tiihonen-Pellegrinon  yksityisessä Kemin taidekoulussa  1993–1997. Hän työskenteli 1980–1990-luvuilla myös toimittajana Pohjanmaan Kansassa ja freelancerina Pohjolan Työssä. Nevarannan esikoisteos on vuonna 1982 omakustanteena julkaistu runokokoelma Lintujen silmissä kivien kylmyys.
Vuonna 1998 valmistui Kemiin Nevarannan suunnittelema veiston StoneAge, joka on punagraniitista tehty Stonehengen nykyisten pääkivien toisinto mittakaavassa 1:2. Nevarannan teoksia on myös Kemin taidemuseon kokoelmissa. Hän on saanut Kemin kaupungin taidepalkinnon vuonna 1998 ja toisen palkinnon tv-käsikirjoituskilpailussa 1994. Sevettijärven kolttia käsittelevä ohjelma esitettiin MTV3-kanavalla vuotta myöhemmin.
Vuonna 2016 Nevaranta perusti silloiselle asuinpaikkakunnalleen Ylistaroon yhden miehen katupartion rasismia ja suvaitsemattomuutta vastaan äärioikeistolaisen Soldiers of Odin -ryhmän innoittamana.
Vuonna 2023 Nevaranta asuu Kajaanissa.
Teokset

Lintujen silmissä kivien kylmyys.  Seinäjoki:  K. Nevaranta, 1982.
Joet palaavat lähteilleen.  Seinäjoki:  Non Art Books, 2005.  ISBN 952-56390-1-0.
Rajakivet.  Seinäjoki:  Non Art Books, 2008.  ISBN 978-952-56390-6-3.
Tat tvam asi : runoja.  Helsinki:  Kesuura, 2013.  ISBN 978-951-81220-0-8.
Ihmisen alue.  Helsinki:  Kesuura, 2015.  ISBN 978-951-81220-3-9.
Aika.  Helsinki:  Kesuura, 2018.  ISBN 978-951-81222-9-9.
Aamulla hän lähti (novellikokoelma).  Helsinki:  Kesuura, 2022.  ISBN 978-951-812-236-7.
Lintujen silmissä kivien kylmyys, (2. uusittu painos).  Vaasa:  Non Art Books, 2022.  ISBN 978-952-5639-13-1.
Aiheesta muualla

Keijo Nevarannan blogi
Keijo Nevarannan Youtube-kanava
Kenoran piiri

Kenoran piiri Ontarion kartalla
Kenoran piiri (engl. Kenora District) on yksi kanadalaisen Ontarion provinssin peruspiireistä. Sen asukasluku on 64 419 ja pinta-ala 	407 192,56 neliökilometriä. Piiri on muodostettu vuonna 1907 Rainyjoen piirin osista. Maantieteellisesti Kenoran piiri on provinssin suurin, käsittäen noin 38 prosenttia koko provinssin pinta-alasta, ja ollen pinta-alaltaan suurempi kuin Paraguay tai lähes yhtä suuri kuin Kalifornia. Piirin keskuspaikka on Kenoran kaupunki. Piirin pohjoisosaa kutsutaan toisinaan Patrician osuudeksi, joka lisättiin piiriin sen tullessa osaksi Ontarion provinssia vuonna 1912.
Ilmastollisesti alue on Hudsoninlahden ja Jamesinlahden kylmien ilmamassojen ja epävakaan sään armoilla. Maaperästä suurin osa muodostuu taigasta, joka on suurimman osan vuodesta roudassa.
Suurin osa piirin väestöstä on keskittynyt alueen eteläosaan jossa maanviljely on mahdollista. Pääviljeylskasvina on ohra. Pohjoisosissa kaivostoiminta on laajamittaista, ja alueella sijaitsee muun muassa maailman suurimpiin kuuluvat ja pitoisuuksiltaan rikkaimmat uraaniesiintymät. Alue on maailmanlaajuisesti myös eräs merkittävimmistä nikkelin tuottaja-alueista. Aivan pohjoisimmissa osissa muutamia kaivoskyliä lukuun ottamatta pääelinkeinot ovat alkuperäiskansojen harjoittama metsästys ja kalastus.
Liikenteellisesti alueen pohjoisosa on hankalassa, sillä tieverkko kattaa vain alueen eteläosan. Pohjoisilla alueilla liikenne ja huolto hoidetaan pääsääntöisesti lentokonein ja talvella talviteitä pitkin. Rautatieyhteydet koko alueella rajoittuvat käytännössä itä-länsisuuntaisiin pääratoihin, jotka halkovat alueen eteläisintä osaa.
Kenoran piirissä sijaitsee myös Stugeon Laken kaldera, joka on yksi maailman jäljellä olevista neoarkeeisen kauden kalderoista. Sen iäksi on arvioitu 2,7 miljardia vuotta.
Asutuskeskukset

Dryden, kaupunki
Kenora, kaupunki
Red Lake, kunta
Sioux Lookout, kaupunkimainen kunta
Ear Falls
Ignace
Machin
Pickle Lake
Sioux Falls-Nestor Falls
Lansdowne House
MacDowell Lake
Peawanuck
Slate Falls
Summer Beaver
Webequie
Attawapiskat 91A
Bearskin Lake
Cat Lake 63C
Deer Lake
Eagle Lake 27
English River 27
Fort Albany 67
Fort Hope 64
Fort Severn 89
Islington 29
Kasabonika Lake
Kee-Way-Win
Kenora 38B
Kingfisher Lake 1
Kitchenuhmaykoosib Aaki 84
Lac Seul 28
Lake of the Woods 31G
Lake of the Woods 37
Marten Falls 65
Muskrat Dam Lake
Neskantaga
North Spirit Lake
Northwest Angle 33B
Osnaburgh 63B
Pikangikum 14
Poplar Hill
Rat Portage 38A
Sabaskong Bay 35D
Sachigo Lake 1
Sachigo Lake 2
Sandy Lake 88
Shoal Lake 39A (osa)
Shoal Lake 40 (osa)
Shoal Lake 34B2
The Dalles 38C
Wabauskang 21
Wabigoon Lake 27
Wapakeka 1
Wapakeka 2
Wawakapewin
Weagamow Lake 87
Whitefish Bay 32A
Whitefish Bay 33A
Whitefish Bay 34A
Wunnumin 1
Wunnumin 2
Kenora, Unorganized
Aiheesta muualla

Kuvia tai muita tiedostoja aiheesta Kenoran piiri Wikimedia Commonsissa
I Won’t Break

|  I Won’t Break |
| --- | --- |

Kappaleen tiedot
Esittäjä(t):  Julija Samoilova
Levy-yhtiö:  Sony Music Russia
Kesto:  3:04
Tyylilaji:  R&B, pop
Julkaistu:  12. maaliskuuta 2018
Säveltäjä(t):  Leonid Gutkin Netta Nimrodi Arie Burshtein
Sanoittaja(t):  Leonid Gutkin Netta Nimrodi Arie Burshtein
Euroviisutiedot
Vuosi:  2018
Maa:  Venäjä
Kieli:  englanti
Sijoitus semifinaalissa:  15.
Pisteet semifinaalissa:  65
Sanat:  sanoitus
Video:  videolinkki
I Won’t Break on venäläisen laulajan Julija Samoilovan esittämä kappale, jolla hän edusti Venäjää vuoden 2018 Eurovision laulukilpailussa.
Samoilova esittämässä kappalettaan Euroviisujen harjoituksissa.
29. tammikuuta 2018 vahvistettiin, että Samoilova edustaa Venäjä vuoden 2018 Eurovision laulukilpailussa. Alun perin hänen piti edustaa Venäjää jo vuoden 2017 kilpailussa, mutta Venäjä vetäytyi kilpailusta. Samoilovan kappale ”I Won’t Break” julkaistiin 11. maaliskuuta 2018.
Kappale kilpaili Euroviisujen toisessa semifinaalissa, jossa se sijoittui viidenneksitoista ja täten karsiutui finaalista.
Keskitetty neliöluku

●
                ●           ● ● ●
      ●       ● ● ●       ● ● ● ● ●
●   ● ● ●   ● ● ● ● ●   ● ● ● ● ● ● ●
      ●       ● ● ●       ● ● ● ● ●
                ●           ● ● ●
                              ●
Keskitetty neliöluku on keskitetty kuvioluku, joka ilmoittaa pisteiden määrän sisäkkäisistä neliöistä koostuvassa kuviossa. Kuvassa on neljää ensimmäistä keskitettyä neliölukua vastaavat kuviot.
Kymmenen ensimmäistä keskitettyä neliölukua ovat 1, 5, 13, 25, 41, 61, 85, 113, 145 ja 181. n:s keskitetty neliöluku saadaan kaavalla  n^{2}+(n-1)^{2} eli  2n(n-1)+1.
Ominaisuuksia

Jokainen keskitetty neliöluku paitsi 1 on kahden peräkkäisen neliöluvun summa. Kaikki keskitetyt neliöluvut ovat parittomia, koska kahdesta peräkkäisestä neliöluvusta toinen on aina parillinen ja toinen pariton.
Keskitetyt neliöluvut 1:tä lukuun ottamatta ovat sama joukko kuin hypotenuusat niissä Pythagoraan kolmikoissa, joiden pitempi kateetti eroaa hypotenuusasta yhdellä. Esimerkiksi keskitettyä neliölukua 13 vastaa Pythagoraan kolmikko (5, 12, 13).
Osa keskitetyistä neliöluvuista on myös alkulukuja (5, 13, 41, 61, 113, …) tai neliölukuja (1, 25, 841, 28 561, 970 225, …).
Käännös suomeksi
I Wrote a Song

|  I Wrote a Song |
| --- | --- |

Kappaleen tiedot
Esittäjä(t):  Mae Muller
Levy-yhtiö:  Capitol Records EMI
Kesto:  2:45
Tyylilaji:  synthpop tanssipop
Julkaistu:  9. maaliskuuta 2023
Sanoittaja(t):  Holly Mae Muller Karen Poole Lewis Thompson
Tuottaja(t):  Lewis Thompson Alfred Parx
Euroviisutiedot
Vuosi:  2023
Maa:  Iso-Britannia
Kieli:  englanti
Sijoitus:  25.
Pisteet:  24
Sanat:  sanoitus
Video:  videolinkki
Aikajärjestys
 ◄ ”Space Man” (2022) 
 ”Dizzy” (2024) ► 
I Wrote a Song (suom. Kirjoitin laulun) on britannialaisen laulajan Mae Mullerin kappale, jolla hän edusti Isoa-Britanniaa Eurovision laulukilpailussa 2023 Liverpoolissa. BBC ilmoitti 9. maaliskuuta kappaleen olevan Ison-Britannian edustuskappale. Kappale kilpaili Euroviisujen finaalissa, jossa se sai 24 pistettä ja sijoittui sijalle 25.
Kenora

| Kenora |
| --- | --- |
 Kenoran venesatamaa
 Kenora
 Koordinaatit: 49°46′N, 94°29′W 
Valtio:  Kanada
Provinssi:  Ontario
Hallinto:  
 – Hallinnon tyyppi:  Kunta
 – Pormestari:  Dave Canfield
Pinta-ala:  
 – Kokonaispinta-ala:  211,59  km²
Väkiluku (2016):  15 096
 – Väestötiheys:  71,3  as./km²
 
 www.kenora.ca 
Infobox OKVirheellinen NIMI-arvo: 
Kenora on noin 15 100 asukkaan kaupunki Lake of the Woods -järven rannalla luoteisessa Ontariossa Kanadassa lähellä Manitoban rajaa.  Kaupunki sijaitsee noin 200 kilometriä Winnipegistä itään. Kaupunki on Kenoran piirikunnan keskus ja vuosittaisen kansainvälisen ahvenenkalastusturnauksen kotipaikka.
Historia

Alun perin kaupunki asutettiin 1830-luvulla Rat Portage -nimisenä kauppapaikkana (1836), ja kaupungin ensimmäinen rakennus kuului turkiskauppaa harjoittaneelle Hudson's Bay Companylle. Kaupunki sai nimensä alkuasukkaiden paikasta käyttämän nimityksen mukaan. Turkiskaupan myötä kaupunki alkoi kukoistaa, ja on historiansa aikana tuottanut kaviaaria ja toiminut kaivosteollisuuden, maatalouden ja metsätalouden alueellisena keskuksena. Kaupungin alueelta on kaivettu myös kultaa. Canadian Pacific Railway rakensi 1880-luvulla kaupunkiin rautatien, ja se omalta osaltaan auttoi kaupungin kehityksessä.
Abitibin paperitehdas, yksi alueen tärkeimmistä työnantajista, lopetti toimintansa joulukuussa 2005. Metsätalous ja matkailu ovat edelleen tärkeitä elinkeinoja.
Kenorasta tuli kaupunki vuonna 2000, jolloin Kenora sekä läheiset Keewatin ja Jaffray Melick -nimiset kaupungit yhdistettiin Kenoran kaupungiksi. Kenora sai nimensä, kun Keewatin, Rat Portage ja Norman yhdistyivät Kenoraksi. Tuolloin uuden paikkakunnan nimeksi valittiin kirjainyhdistelmä, jonka muodostivat kunkin kylän nimen alkukirjaimet: Keewatin, Norman, Rat Portage.
Talous

Metsätalous, matkailu ja kaivosteollisuus ovat edelleen paikallisen talouden kolme suurinta teollisuudenalaa. Kaupungin väkiluku lähes kaksinkertaistuu matkailusesongin aikana. Läheinen Lake of the Woods sekä tuhannet pienemmät järvet houkuttelevat alueelle tuhansittain kesäasukkaita provinssin eteläosista sekä Manitobasta.
Aiheesta muualla

Kuvia tai muita tiedostoja aiheesta Kenora Wikimedia Commonsissa
Kenoran kaupungin kotisivut
Kenoran arkkitehtuuri (Arkistoitu – Internet Archive)
Lake of the Woods Museum